CONSILIUL LOCAL SIGHIȘOARA

**DIRECȚIA DE ASISTENȚĂ SOCIALĂ SIGHIȘOARA**

Piața Muzeului nr.7 Sighişoara cod 545400 jud. Mureş România

Tel. 40-265-771280 Fax: 40-265-771278

E-mail: das@sighisoara.org.ro

Nr. 1672/05.08.2021

**RAPORT DE SPECIALITATE**

**al Direcției de Asistență Socială Sighișoara, la proiectul de hotărâre privind aprobarea Strategiei de dezvoltare a serviciilor sociale la nivelul municipiului Sighișoara, pentru perioada 2021-2030 și a Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2021**

În conformitate cu prevederile art. 112 alin. (3) lit. a) și b) din Legea nr. 292/2011, Legea asistenței sociale, cu modificările și completările ulterioare, și ale art. 3 alin. (2) lit. a) și b) din Regulamentul-cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, Anexa nr. 2, aprobat prin H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare, Direcția de Asistență Socială are ca atribuții principale în domeniul organizării, administrării şi acordării serviciilor sociale, **elaborarea strategiei locale de dezvoltare a serviciilor sociale**, pe termen mediu şi lung, în concordanţă cu strategiile naţionale şi nevoile locale identificate, precum și **elaborarea planurilor anuale de acţiune** privind serviciile sociale administrate şi finanţate din bugetul consiliului local, în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor**, pe care le supune spre aprobare consiliului local.**

În vederea elaborării Strategiei de dezvoltare a serviciilor sociale la nivelul municipiului Sighișoara, pentru perioada 2021-2030, precum și a Planului anual de acţiune privind serviciile sociale administrate şi finanţate din bugetul local, pentru anul 2021, Direcția de Asistență Socială Sighișoara a organizat la data de 06.07.2021 un focus grup cu tema “Direcții strategice de dezvoltare a serviciilor sociale în municipiul Sighișoara”, eveniment la care au fost invitați reprezentanți ai autorității publice locale, ai furnizorilor publici și privați de servicii sociale de la nivel local, precum și ai altor instituții de interes public local (poliție, spital, școli). Scopul focus grupului a fost acela de a identifica problemele specifice comunității, legate de structura serviciilor sociale și acccesul la aceste servicii, stabilirea de obiective comune și mobilizarea tuturor resurselor necesare pentru asigurarea unor condiții de viață decente și demne pentru persoanele vulnerabile.

Obiectivul general al prezentei strategii îl reprezintă dezvoltarea unui sistem realist, eficient și modern de servicii sociale la nivelul municipiului Sighișoara, capabil să asigure incluziunea socială a tuturor categoriilor vulnerabile, creșterea calității vieții, tratament egal, nediscriminare și dreptul la o viață demnă pentru toți locuitorii municipiului aflați într-o situație de vulnerabilitate/marginalizare socială.

În atingerea obiectivelor strategiei, orientarea Direcției de Asistență Socială Sighișoara este spre dezvoltarea colaborării cu instituții publice și alți actori sociali și spre valorificarea oportunităților oferite de organizațiile neguvernamentale care activează în domeniul social.

Planul anual de acțiune privind serviciile sociale administrate şi finanţate din bugetul Municipiului Sighișoara, pentru anul 2021, a fost elaborat în conformitate cu Strategia de dezvoltare a serviciilor sociale la nivelul municipiului Sighișoara, pentru perioada 2021-2030, propusă spre aprobare, precum şi cu Strategia de dezvoltare a serviciilor sociale în județul Mureș în domeniul protecției și promovării drepturilor copilului și a persoanelor adulte cu handicap sau aflate în nevoie, pentru perioada 2021-2030.

În vederea respectării prevederilor art. 5 alin. (5) din Anexa 2 la H.G. nr. 797/2017, anterior supunerii spre aprobarea Consiliului Local Sighișoara, Planul anual de acţiune privind serviciile sociale administrate şi finanţate din bugetul local, pentru anul 2021, a fost transmis spre consultare Consiliului Județean Mureș, prin adresa Direcției de Asistență Socială Sighișoara nr. 1662/04.08.2021, înregistrată la Consiliul Județean Mureș cu nr. 21657/05.08.2021.

Pentru asigurarea eficienţei şi transparenţei în planificarea, finanţarea şi acordarea serviciilor sociale, potrivit dispozițiilor art. 6 alin. (1) lit. b) din Anexa 2 la H.G. nr. 797/2017, Direcţia de Asistență Socială Sighișoara va transmite Direcției Generale de Asistență Socială și Protecția Copilului Mureș, Strategia de dezvoltare a serviciilor sociale la nivelul municipiului Sighișoara, pentru perioada 2021-2030 și Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2021, în termen de 15 zile de la data aprobării acestora.

Ținând cont de cele de mai sus, susţinem proiectul de hotărâre prezentat și propunem următoarele:

* Aprobarea Strategiei de dezvoltare a serviciilor sociale la nivelul municipiului Sighișoara, pentru perioada 2021-2030;
* Aprobarea Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2021.

Director executiv,

Doina-Victoria Bădău

Consilier juridic,

Dragoș-Sorin Șerban

**PROIECT**

Nr. 22.084/06.08.2021

**HOTĂRÂREA NR.\_\_\_\_\_\_\_**

**privind aprobarea Strategiei de dezvoltare a serviciilor sociale la nivelul Municipiului Sighișoara, pentru perioada 2021 - 2030 și a Planului anual de acţiune privind serviciile sociale administrate şi finanţate din bugetul Municipiului Sighișoara,**

**pentru anul 2021**

**Consiliul Local al Municipiului Sighişoara,**

Luând act de proiectul de hotărâre, înregistrat cu nr. 22.084/06.08.2021 şi referatul de aprobare, înregistrat cu nr. 22.083/06.08.2021, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

- art. 112 alin. (3) lit. a) și b) și art. 118 alin. (1) și alin. (3) din Legea nr. 292/2011, Legea asistenței sociale, cu modificările și completările ulterioare;

- art. 2 lit. c), art. 3 alin. (2) lit. a) și b), art. 4 și art. 5 din Regulamentul - cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, Anexa nr. 2, aprobat prin H.G. nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

- Ordinului Ministrului Muncii şi Justiţiei Sociale nr. 1086/2018 privind aprobarea modelului - cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti;

- art. 15 lit. c), art. 16 alin. (2) lit. b), art. 17 lit. d) și art. 24 alin. (3) lit. d) din Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;

Ținând cont de adresa Direcției de Asistență Socială Sighișoara cu nr. 1662/04.08.2021, înregistrată la Consiliul Județean Mureș cu nr. 21657/05.08.2021, prin care transmite, spre consultare, Planul anual de acțiune privind serviciile sociale administrate și finanțate din bugetul local, pentru anul 2021;

Având în vedere consultările ce au avut loc cu privire la elaborarea Strategiei de dezvoltare a serviciilor sociale la nivelul Municipiului Sighișoara, pentru perioada 2021 - 2030, precum și a Planului anual de acţiune privind serviciile sociale administrate şi finanţate din bugetul local, pentru anul 2021, cu reprezentanți ai autorității publice locale, ai furnizorilor publici și privați de servicii sociale de la nivel local, precum și ai altor instituții de interes public local, consultări concretizate prin procesul - verbal cu nr. 1471/06.07.2021, încheiat în acest sens de Direcția de Asistență Socială Sighișoara;

Luând în considerare prevederile Legii nr. 52/2003 privind transparenţa decizională în administraţia publică, republicată;

În temeiul prevederilor art. 129 alin. (2) lit. b) și lit. d), alin. (4) lit. e), alin. (7) lit. b) și lit. s), alin. (14), art. 139 alin. (1) și alin. (3) lit. d) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă **Strategia de dezvoltare a serviciilor sociale la nivelul Municipiului Sighișoara, pentru perioada 2021 - 2030,** conform Anexei nr. 1, care face parte integrantă din prezenta hotărâre.

**Art. 2.** Se aprobă **Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2021,** conform Anexei nr. 2, care face parte integrantă din prezenta hotărâre.

**Art. 3.** Direcția de Asistență Socială Sighișoara se încredinţează cu ducerea la îndeplinire a prevederilor prezentei hotărâri.

**Art. 4.** Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

**P R I M A R,**

**Ioan - Iulian Sîrbu**

**A V I Z A T**

**Secretar General,**

**jr. Anca Bizo**

Nr. 22.083/06.08.2021

**REFERAT DE APROBARE**

**la proiectul de hotărâre privind aprobarea Strategiei de dezvoltare a serviciilor sociale la nivelul Municipiului Sighișoara, pentru perioada 2021 - 2030 și a Planului anual de acţiune privind serviciile sociale administrate şi finanţate din bugetul Municipiului Sighișoara, pentru anul 2021**

Doamnelor şi domnilor consilieri,

Legea nr. 292/2011, Legea asistenței sociale, cu modificările și completările ulterioare, stabilește responsabilitatea autorităților publice locale în ceea ce privește organizarea, administrarea şi acordarea serviciilor sociale.

Serviciile sociale reprezintă activitatea sau ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.

În conformitate cu prevederile:

- art. 112 alin. (3) lit. a) și b) din Legea nr. 292/2011, Legea asistenței sociale, cu modificările și completările ulterioare;

- art. 3 alin. (2) lit. a) și b) din Regulamentul - cadru de organizare şi funcţionare al direcţiei de asistenţă socială organizate în subordinea consiliilor locale ale municipiilor şi oraşelor, Anexa nr. 2, aprobat prin H.G. nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

- art. 15 lit. c), art. 16 alin. (2) lit. b), art. 17 lit. d) și art. 24 alin. (3) lit. d) din Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018,

Direcția de Asistență Socială are ca atribuții principale în domeniul organizării, administrării şi acordării serviciilor sociale, **elaborarea strategiei locale de dezvoltare a serviciilor sociale**, pe termen mediu şi lung, în concordanţă cu strategiile naţionale şi nevoile locale identificate, precum și **elaborarea planurilor anuale de acţiune** privind serviciile sociale administrate şi finanţate din bugetul local, în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor, **pe care le supune spre aprobare consiliului local.**

Având în vedere cele de mai sus, vă propun următorul proiect de hotărâre.

**P R I M A R,**

**Ioan - Iulian Sîrbu**